Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2021eko Irisgarritasun Plan Operatiboan Nafarroako Enplegu Zerbitzuko Zuzendaritza Nagusirako ezarritako bigarren aldaketaren bigarren neurriaren ebaluazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garridok, Legebiltzarraren Erregelamenduan ezarritakoaren babesean, galdera hau aurkeztu du, idatziz erantzun dakion:

Irisgarritasunari buruzko 2021eko Plan Operatiboak bigarren aldaketa bat xedatzen zuen Nafarroako Enplegu Zerbitzuko Zuzendaritza Nagusiarentzat; hain zuzen, hauxe zen bigarren neurria: Enplegu agentzietan pertsona gorrei arreta emateko protokolo bat idaztea eta ezartzea.

Planaren ebaluazioan, zergatik adierazi da neurri hori “% 50ean betea” dagoela, kontuan hartuta txostenaren 56. orrialdean berariaz jasota datorrela “protokoloa ez dela oraindik ezarri”?

Iruñean, 2023ko otsailaren 2an

Foru parlamentaria: Jorge Esparza Garrido